বিরলে ট্রাক্টরের চাপায় নিহত-১ ॥ আহত-২
সোমবার, ২৪ ফেব্রুয়ারী, ২০২০||১১ ফাল্গুন ১৪২৬ বঙ্গাব্দ, ০৪:০৪ পূর্বাহ্ন
সোমবার, ১১:২০, ১৩ আগস্ট ২০১৮
খবরটি পড়া হয়েছে 4050 বার
সোমবার, ১১:২০১৩ আগস্ট ২০১৮
বিরলে ট্রাক্টরের চাপায় রুপালী বাংলা জুট মিলের এক শ্রমিক নিহত হয়েছে। এছাড়াও ২ জন শ্রমিক গুরুত্বর আহত হয়েছে।
আহতদের উদ্বার করে চিকিৎসার জন্য দিনাজপুর এম আব্দুর রহিম মেডিকেল কলেজ হাসপাতালে ভর্তি করা হয়েছে।
সোমবার সকাল ৮টায় দিনাজপুর-বিরল (স্থলবন্দর) সড়কের হুসনা এলাকায় রূপালী বাংলা জুট মিলের সামনে ভাই ভাই এন্টারপ্রাইজের একটি বালু বোঝাই ট্রাক্টরের চাপায় উপজেলার ৫নং বিরল ইউনিয়নের পূর্ব মহেশপুর গ্রামের শওকত আলীর পুত্র আফছার আলী (৪০) ঘটনাস্থলেই নিহত হয়। আহত পৌর এলাকার হুসনা গ্রামের মৃত নবীর উদ্দীনের পুত্র শফিকুল ইসলাম (৪৫) ও শংকরপুর গ্রামের রফিকুল ইসলামের ছেলে আল-আমীন (২০)।
রূপালী বাংলা জুট মিলের জিএম হামিদুর রহমান নিহত ও আহতরা সকলেই জুট মিলের শ্রমিক ছিলেন বলে নিশ্চিত করেছেন।
এঘটনায় ক্ষুব্ধ শ্রমিকরা দিনাজপুর-বিরল (স্থলবন্দর) সড়কে ঘন্টা ব্যাপী অবরোধ করে রাখেন। পরে পুলিশ এসে শ্রমিকদের শান্ত করলে শ্রমিকরা রাস্তার অবরোধ তুলে নেন। পুলিশ ট্রাক্টরের চালক হুসনা গ্রামের কুরবান আলীর পুত্র আজিজুর রহমান (৩০) ও চালকের সহকারী একই গ্রামের মোহাম্মদ বাবুর পুত্র নাইম (২৭)সহ ঘাতক ট্রাক্টরটিকে আটক করে থানায় নিয়ে আসে। সকালে এ রিপোর্ট লিখা পর্যন্ত থানায় মামলা দায়েরের প্রস্তুতি চলছিল।
Facebook Twitter Google + খবরটি পড়া হয়েছে 4050 বার